ที่สำคัญกว่าป้ายหาเสียง
ต้องยอมรับว่าการเลือกตั้งที่จะมีในเวลาอันไม่นานจนเกินรอ ค่อนข้างจะแปลกประหลาดพิสดารกว่าที่ผ่านๆมา เพราะเป็นการเลือกตั้งตามระบบใหม่ที่เรียกว่าระบบจัดสรรปันส่วนผสม แม้แต่ระเบียบการเลือกตั้งของคณะกรรมการการเลือกตั้ง (กกต.) ที่ออกมาหลายฉบับ ก็ค่อนข้างจะจุกจิกหยุมหยิม คล้ายกับระเบียบการสอบข้าราชการมากกว่าเลือกตั้ง,กกต.ประกาศลงในราชกิจจานุเบกษาหลายฉบับ เช่น ประกาศเรื่องกำหนดค่าใช้จ่ายในการเลือกตั้ง ส.ส. ประกาศเรื่องหลักเกณฑ์และวิธีการจัดทำสถานที่ปิดประกาศเกี่ยวกับการเลือกตั้ง และสถานที่ติดแผ่นป้าย เช่น ให้ผู้สมัครจัดทำแผ่นป้ายไม่เกิน 10 เท่า ของจำนวนหน่วยเลือกตั้ง ขนาดความกว้างไม่เกิน 30 ซม. และความสูงไม่เกิน 42 ซม. เป็นต้น,นักการเมืองบางคนวิจารณ์ว่าบางเรื่องเป็นเรื่องจุกจิกเกินไป บางเรื่องไม่ควรห้ามแต่ห้าม เช่น ห้ามใช้รถแห่เกินเขตละ 10 คัน ซึ่งไม่สอดคล้องกับเขตเลือกตั้งที่ต่างกัน บางเขตเลือกตั้งอยู่ในเมืองหรือเขตเทศบาล บางเขตเป็นพื้นที่ป่าเขา ใช้รถไม่เท่ากัน น่าสงสัยว่าประกาศนี้มาจากพื้นฐานใด อาจมาจากผู้ที่ไม่เคยสมัครรับเลือกตั้ง,ส่วนการกำหนดค่าใช้จ่ายในการเลือกตั้ง ให้ผู้สมัคร ส.ส.เขตใช้จ่ายไม่เกินคนละ 1.5 ล้านบาท พรรคการเมืองพรรคละไม่เกิน 35 ล้านบาท หลายคนเห็นว่าเป็นเงินที่เหมาะสม แต่มีปัญหาว่า กกต.จะสามารถตรวจสอบและควบคุมการใช้จ่ายของผู้สมัครและพรรคได้จริงหรือ บางพรรคระดมทุนได้ถึง 650 ล้านบาท เป็นค่าใช้จ่ายอะไร,การหาเสียงที่จะทำให้การเลือกตั้งเป็นไปโดยสุจริตและเที่ยงธรรม ตามบทบัญญัติของรัฐธรรมนูญ และตามที่ทุกฝ่ายมุ่งหวัง ยังมีเรื่องสำคัญๆกว่าขนาดของแผ่นป้ายและจำนวนป้ายอีกมาก เช่น การใช้สื่อมวลชนเช่นโทรทัศน์ ให้ทุกพรรคเข้าถึงประชาชน กกต.จัดสรรหาเวลาให้ทุกพรรคโดยเท่าเทียมกันหรือไม่ รัฐบาลยังใช้สื่อเป็นกระบอกเสียงหรือไม่,เรื่องสำคัญที่สุดที่อาจทำให้การเลือกตั้งสุจริตและเที่ยงธรรมหรือไม่ คือการที่ กกต.สามารถตรวจสอบและควบคุม ไม่ให้ฝ่ายรัฐบาลเอาเปรียบพรรคคู่แข่งอื่นๆ โดยอ้างว่าเป็นรัฐบาลที่มีอำนาจ ไม่ใช่รัฐบาลรักษาการ จึงไม่ต้องปฏิบัติตามรัฐธรรมนูญที่ระบุว่ารัฐบาลที่ปฏิบัติหน้าที่อยู่ในช่วงการเลือกตั้ง ต้องห้ามทำอะไรบ้าง กกต.สามารถควบคุมได้หรือไม่,รัฐธรรมนูญห้ามรัฐบาลที่ปฏิบัติหน้าที่อยู่ในช่วงเลือกตั้ง ไม่ให้อนุมัติโครงการที่มีผลผูกพันถึงรัฐบาลต่อไป ห้ามแต่งตั้งโยกย้ายข้าราชการ เว้นแต่จะได้รับความเห็นชอบจาก กกต. และห้ามใช้ทรัพยากรของรัฐและเจ้าหน้าที่ของรัฐ เพื่อกระทำการอันอาจมีผลต่อการเลือกตั้ง เป็นบทบัญญัติของกฎหมายสูงสุดของประเทศ ไม่ควรยกเว้นให้รัฐบาลใดๆ หากยึดหลักนิติธรรม.
ต้องยอมรับว่าการเลือกตั้งที่จะมีในเวลาอันไม่นานจนเกินรอ ค่อนข้างจะแปลกประหลาดพิสดารกว่าที่ผ่านๆมา เพราะเป็นการเลือกตั้งตามระบบใหม่ 
เลือกตั้ง62,หาเสียง,ป้ายหาเสียง,ผู้สมัครส.ส.,บทบรรณาธิการ